Source: https://www.dvdplaza.fi/threads/miss%C3%A4-ovat-uudet-tykit.93838/page-17
Timestamp: 2019-12-15 09:09:42+00:00

Document:
Missä ovat uudet tykit? | sivu 17 | DVD Plaza
En ole varma käsitänkö upscalingin samalla tavalla kuin jvc:n edustaja mutta olen ollut siinä uskossa että näyttölaite upscalettaa AINA omaan natiiviresoluutioonsa jos tuleva signaali on alempi tarkkuuksista. Muutenhan siihen pitäisi jäädä mustat reunat kuvan jokaiselle sivulle.
ProPatria, 05.09.2019
UHD-resoluutio on FullHD:n nelikerta, jolloin FullHD-kuva voidaan 4K-näytöllä näyttää yksinkertaisesti käyttämällä neljä pikseliä jokaista FullHD-pikseliä kohti (2x2). Tällöin ei tarvita skaalausta siinä merkityksessä, että kuva pitäisi muokata resoluutiolle sopivaksi, toisin kuin SD-tarkkuutta silloin muinoin dvd-aikaan FullHD:ksi käännettäessä.
En tiedä, tarkoittiko mahdollisesti sitten tuota, että JVC ei kuvaa muokkaa, vaan näyttää sen sellaisenaan tiheämmällä pikseliverkolla?
Esim: "When you're upscaling from Full HD to 4K there is a lot of guesswork, and what we're trying to do it to remove as much of the guesswork as possible." Sony's 4K X-Reality PRO, like other picture processors, upscales at a pixel level. "It doesn't just look at the pixel in isolation, it looks at the pixels around it, and on each diagonal, and also it will look up the pixels across multiple frames, to give a consistency in the picture quality," explains McCarron.
https://www.techradar.com/news/4k-u...ou-need-to-know-about-how-tvs-turn-hd-into-4k
x_jmt_x, 05.09.2019
Niin tiedän kyllä että periaatteessa tuo voitaisiin näyttää että yksi fullhd pikseli täyttäisi neljä 4k pikseliä mutta käyttääkö sitä kukaan? Olisko jvc:n edustaja kuitenkin tarkoittanut että tuossa n 5-mallissa ei ole pixel shiftingiä vai voiko tuon hintaluokan laitteesta todella puuttua upscalingin?
Vähän katsoin speksejä, eikä niistä löydy upscale-sanaa edes kaivamalla.
niin no eikös ne kuitekin myy iha virallisesti vielä 7900 mallia mistä löytyy upsceilaus.
masterson, 05.09.2019
Se ettei siitä löydy upscale-sanaa ei oikeastaan tarkoita yhtään mitään. Ei minun televisionkaan mainoksista löydy stereokaiuttimet-sanaa koska se on itsestäänselvyys tänä päivänä että ne löytyy. En tosin väitä miten tuo todellisuudessa menee, näytetäänkö fullhd 1:1 tiheämmällä pikseliverkolla vai ei. Tuntuu vaan oudolta jos noin on koska upscalingin löytyy isosta osasta hinnat alkaen-malleista soittimista televisioihin. Tuota epsonin 9400 uskallan sen sijaan varauksetta suositella. Itsellä 9300 ja pitäisi olla parempi. Jossain joku sanoi että jvc jopa pehmentää kuvaa fullhd tavaralla kun pixel shift on päällä. Epson kyllä terävöittää ja ehdoton parannus suurella kuvakoolla.
ProPatria, 06.09.2019
^ Tuossa poiminto JVC:n arvostelusta. Eli projektorin suorittamassa SKAALAUKSESSA 1080p -> UHD on huomattu jotain häröilyä ja skaalaus olisi täten hyvä ehkä suorittaa jossain muussa toistoketjun laitteessa. Näin tuo itselläkin hoituu (skaalauksen hoitaa htpc + madvr -kombo mikä taitaa olla parhaimmistoa jokaisella skaalauksen mittarilla mitattuna)
En tiedä onko noissa nattitykeissä (onko telkkareissa?) mahdollista valikoida tarkkuudeksi jotain tyyliin auto ? eli näytetään kuva alkup. resollaan vai tapahtuuko aina, pakotetusti skaalaus ylöspäin.
latexii, 06.09.2019
Ei taida olla valittava ominaisuus missään eli skaalataan aina näyttölaitteen omaan resoluutioon.
https://www.howtogeek.com/427091/what-is-upscaling-on-a-tv/ "all tv's have upscaling"
Ei tuota taideta edes televisioissa mainostaa tänä päivänä koska on vakiintunut ominaisuus. Olisiko jvc:n edustajalla tosiaan mennyt upscaling ja eshift sekaisin eli kaikista löytyy kyllä upscale mutta 7900 ja nx9 sitten myös eshift. Toinen feikki 4k ja toinen feikki 8k.
Nykyisillä 4k-laitteilla katsotaan myös SD-laatuista tavaraa ilman mustia palkkeja reunoilla joten ei se voi aina tehdä 1:1 muunnosta kuitenkaan. Jotenkin noiden näyttölaitteiden on käpisteltävä sitä kuvaa.
Itsellä bluray käyttöön varmaan tulee kyllä toi vuoden maannut htpc mutta koska pelaan käytännössä 100% 3d pelejä ei upsceilausta kannata tehdä koneen päässä rajallisten resurssien takia epsoni varmaan vois olla aika hyvä vaihtoehto. Ajattelin ainakin koe käyttää laitteen vaikka olenkin aina jvctä kuolannut.
masterson, 06.09.2019
Pitäiskö ostaa toinen x900 varalle jos kohta sais halvalla, eihän näitä uusia kestä kattokaan...
makemich, 06.09.2019
Jossain joku sanoi että jvc jopa pehmentää kuvaa fullhd tavaralla kun pixel shift on päällä. Epson kyllä terävöittää ja ehdoton parannus suurella kuvakoolla.
Näin minäkin olen kuullut, mutta pehmenemisen voi kuulemma kiertää siten, että antaa ohjelmalähteen tehdä skaalauksen FulHd matskusta UHD tarkuuteen.
noeikujoo, 06.09.2019
. Jossain joku sanoi että jvc jopa pehmentää kuvaa fullhd tavaralla kun pixel shift on päällä. Epson kyllä terävöittää ja ehdoton parannus suurella kuvakoolla.
Noin on JVC:n kohdalla. Eli Full HD -kuvaa ei kannata katsoa eShift päällä. esim JVC X7900:lla. Mutta koska tykki on natiivi Full HD, niin silloin toki kannattaa pitää tykki Full HD -moodissa.
Ja totta on myös tuo noeikujoo:n kommentti, että antaa kuvanlähteen tehdä skaalaus. Mutta en oikein ymmärrä, miksi Full HD kuvaa kannattaisi skaalata 4K:ksi ja sitten katsoa feikki 4K:na (mikä toki on tarkempaa kuin Full HD, mutta ei yhtä tarkaa kuin aito 4K).
Mielestäni Full HD kuva kannattaa katsoa Full HD:nä ja 4K sitten 4K:na.
nepa, 06.09.2019
Kannattaa katsoa miten hyvää jälkeä epson tekee fullhd kuvalle pixelshifting päällä. Itsellä 115 tuumainen kangas ja katselumatka n.2,7m. Jälki on todella hyvää. Ilmeiseti jvc ei osaa tehdä tuota hommaa niin hyvin kuin epson.
Skaalaus 4K tarkkuutteen ei lisää Full HD kuvaan yhtään yksityiskohtia. Silmään kuva voi toki näyttää terävemmältä, mutta itse en aikaan pidä yhtään keinotekoisesti terävöitetystä kuvasta.
Mutta en oikein ymmärrä, miksi Full HD kuvaa kannattaisi skaalata 4K:ksi ja sitten katsoa feikki 4K:na (mikä toki on tarkempaa kuin Full HD, mutta ei yhtä tarkaa kuin aito 4K).
Onhan siinä oma vaivansa käydä soittimesta vaihtamassa ulostulon resoluutiota toistettavan materiaalin mukaan. Helpompaa laittaa soitin antamaan aina ulos 4K:ta ja antaa soittimen tehdä skaalaus. Tietysti sitten eri juttu, jos on eri soitin FullHD materiaalille tai soitin osaa vaihtaa ulostuloa toistettavan materiaalin mukaan.
Oletko varma että tuo pixelshift tekee sen paremman näköiseksi? Itse epäilisin että kysessä Epsonin "Super-Resolution" tila. Omassa Sony HW55 projektorissa on Sony oma vastaava nimeltä Reality Creation. Pidän siitä todella paljon ja toimii 98 % hyvin. Joissain todella kohinaisissa lähteissä siitä on haittaa, kuten esim. Netflixin Marvel sarjoissa, koska se korostaa kohinaa. Välillä otan sen pois päältä ja aina huomaa selkeän eron kuinka pehmeäksi kuva muuttuu ilman tuota ja menee heti takaisin päälle.
HikinenM, 06.09.2019
Kuten noeikujuu myös toteaa, niin kuvaan ei tule yhtään uutta yksityiskohtaa eShift päällä. JVC:ssä eShiftissä ei sinänsä ole ongelmaa eikä syytä huonoon kuvaan, vaan syy on sisäisessä skaalauslagoritmissä. Yleisesti ottaen ei ole järkevää skaalata kuvaa, joten sekin voi olla syy siihen, että tuohon ei ole panostettu.
Jos ajatellaan, miten aito 4K tekisi skaalauksen niin järkevintä se olisi tehdä siten, että yhdestä Full HD -pikselistä tulisi 4 4K-pikseliä. Eli kuvaan ei tulisi yhtään lisää tarkkuutta eikä sumeita pikseleitä.
Feikki 4K:n kohdalla tilanne on eri, koska täyttä 4K:ta ei voida toistaa, niin vaikka skaalaus tehdään 4K-tarkkuuteen oikein, niin sitä ei kuitenkaan voida näyttää oikein. Eli käytännössä myös Epson sumentaa kuvaa, kun se skaalaa Full HD -reson 4K-resoon, tai siis näyttää sen feikki 4K:na. Tai sitten Epson saattaa myös skaalata kuvan väärin eli tehdä 4K-tarkkuudesta osittain sumeamman eli ei tehdä tuollaista Full hd pixel per 4 x 4Kpixel -skaalausta.
Syy siihen, miksi kuva voi Epsonissa kuitenkin näyttää paremmalta voi olla esimerkiksi se, että shiftattu 4K peittää pikselirajat, jotka näkyvät Full Hd -kuvalla. Tällöin kuvaa kuitenkin katsotaan Full HD -tarkkuudella liian läheltä.
Ilmeisesti JVC:ssä on pienemmät välit pikseleissä kuin Epsonissa. Itse katson 3,5 metriä leveää cinemascope-kuvaa noin 3 metrin päästä ja pikseliverkkoa tai yksittäisiä pikseleitä on mahdotonta nähdä Full HD -tarkkuudella. Aito 4K -leffa eShiftin kautta katsottuna näyttää silti kyllä selkeästi tarkemmalta. Jos Full HD-blurayn skaalaa lähteessä 4K:ksi ja katsoo EShift päällä, niin en näe itse mitään käytännön eroa Full HD -kuvaan katsottuna Full HD:nä. Ainoastaan sen, että jos läheltä menee katsomaan, niin yksittäisiä pikseleitä ei niin tarkasti näe, mutta toisaalta eShiftattu kuva on sumeampi kuin se aidon 4K-lähteen kanssa olisi. Johtuen siitä, että kuvassa ei yksinkertaisesti ole informaatiota jokaiselle 4K-pikselille.
Eli en oikeastaan keksi muuta syytä sille, että Full HD -kuva näyttää eShiftattuna paremmalta kuin ilman kuin sen, että kuvaa katsoo liian läheltä ja eShift sitten peittää pikselirajat.
Mutta silmä on kuitenkin niin hauska kapistus, että vaikka miten yrittäisi teknisiä asioita miettiä, niin kannattaa lopulta katsoa sillä setupilla, mikä itsestä näyttää parhaimmalta (tietyin rajoituksin toki). Eli kuva kannattaisi säätä mittalaitteilla yms.mutta sitten tuollaiset asiat, että käyttääkö eShiftiä vaiko ei, niin tekee siten kuin itsestä parhaimmalta tuntuu/näyttää.
On toki noin, mutta itse koen sen hiukan häiritseväksi, jos soitin tekee skaalauksen fullhd:stä 4K:ksi ja jota sitten feikki 4K:na katsellaan.
Mieluummin laitan soittimen asetuksista reson levyn todellisen resoluution mukaan, jolloin ylimääräiset säätämiset jäävät ketjusta pois.
Kyseessä siis epsonin image enhancement. Super resolution on valikoissa erikseen. Sitä en tiedä mitä kaikkea tuo image enhancement tekee.
Sinällään en teidän kanssa jaksa vääntää mitä epson tekee fullhd kuvalle koska nään sen aina omin silmin kun leffaa katson. Ainakin kaikki ketkä mututuntumalta tuon kuvan tuomitsee voivat imeä parsaa. Kannattaa katsoa ja kommentoida sitten. Tuossa vielä video mistä saa hyvän käsityksen asiasta.

References: HD 
 HD 
 HD 
 HD 
 HD 
 HD 
 HD 
 HD 
 HD 
 hd 
 Hd 
 HD 
 HD 
 HD 
 HD